Niu Martinsvilis

Niu Martinsvilis () – miestas Jungtinėse Amerikos Valstijose, šiaurinėje Vakarų Virdžinijos valstijos dalyje, 51 km į pietvakarius nuo Vilingo, kitapus Ohajo upės nuo Ohajo valstijos. Vetselio apygardos administracinis centras. Chemikalų, stiklo, aliuminio gamyba. Kasmet, prie Ohajo upės, vyksta renginys „The New Martinsville River Heritage Days and Regatta“.New Martinsville. www.britannica.com. Nuoroda tikrinta 2026-02-22.
kairėje|miniatiūra|219x219px|Teismo rūmai

 Istorija 
Šioje vietoje pirmiausiai (1780 m.) įsikūrė Edvardas Dulinas. Po kiek laiko ji pavadinta Martins Fortu, siekiant pagerbti Preslį Martiną, kuris nupirko šią žemę ir taikė gynybos priemones po to, kai Duliną nužudė indėnai. 1838 m., suteikiant miestelio statusą, pavadinimas pakeistas į Martinsvilį, o 1848 m., siekiant atskirti nuo Martinsvilio Virdžinijoje, prie pavadinimo pridėtas žodis „New“ (). Tais pačiais metais miestelis tapo Vetselio apygardos administraciniu centru. XX a. pradžioje veikė odų dirbtuvės, medienos perdirbimo gamykla, metalo liejykla, plytinė, naftos gręžinius aptarnaujanti įmonė, stiklo gamybos kompanija. 1939 m. kovo 19 d. nukentėjo nuo stipraus potvynio; 2004 m. Niu Martinsvilis dar kartą patvino.New Martinsville. www.wvencyclopedia.org. Nuoroda tikrinta 2026-02-22. 1950 m. tapo miestu.

 Gyventojai 
2020 m. JAV gyventojų surašymo duomenimis, mieste gyveno 94 % baltųjų, 2,92 % mišrios rasės, 1,59 % lotynoamerikiečių, 0,75 % azijiečių, 0,42 % afroamerikiečių, 0,17 % indėnų ir 0,13 % kitų rasių kilmės gyventojų.New Martinsville city, West Virginia . https://data.census.gov. Nuoroda tikrinta 2026-02-22.

 Šaltiniai 

Kategorija:Vakarų Virdžinijos miestai